Міхал Сэрвацы Вішнявецкі

**Мі́хал Сэрва́цы Вішняве́цкі** (, Львоў — , Мерач) — дзяржаўны і вайсковы дзяяч Вялікага Княства Літоўскага, пісьменьнік і паэт. Гетман польны (1702—1703 і 1707—1709) і вялікі літоўскі (1703—1707 і з 1735), кашталян (1703—1706) і ваявода віленскі (1706—1707 і з 1735), канцлер вялікі літоўскі (1720—1735). Быў старостам пінскім, ваўкавыскім, мерацкім і ваўкавішкаўскім.

Міхал Сэрвацы — апошні прадстаўнік мужчынскай лініі роду Вішнявецкіх.

## Біяграфія

З княскага роду Вішнявецкіх гербу Карыбут, сын Крыштапа, ваяводы бэлзкага, і Ганны з Хадароўскіх. Меў брата Януша Антонія.

У 1702 годзе атрымаў булаву гетмана польнага, у 1703 годзе — вялікага (зноў польны ў 1707—1709 гадох, вялікі — з 1735 году). У 1703 годзе атрымаў урад кашталяна, у 1706 годзе — ваяводы віленскага, у 1735 годзе — канцлера вялікага літоўскага. У 1730 годзе стаў рэгімэнтам войска Вялікага Княства Літоўскага.

У грамадзянскую вайну (1700) быў кіраўніком апазыцыі шляхты супраць Сапегаў. У 1700 годзе разьбіў войска Сапегаў у бітве пад Алькенікамі, зруйнаваўшы ягоны палац у Ружанах.

Быў маршалкам надзвычайнага сойму 11 чэрвеня — 19 жніўня 1703 году ў Любліне. Некалькі разоў абіраўся маршалкам Галоўнага Трыбуналу.

У 1707 годзе склаў пагадненьне з каралём і вялікім князем Станіславам Ляшчынскім супраць Аўгуста Моцнага. Таго ж году арыштаваны і вывезены ў Маскоўскую дзяржаву, адкуль у 1709 годзе эміграваў.

У 1710 годзе вярнуўся ў Рэч Паспалітую. На бацькаўшчыну вярнуўся ў 1716 годзе ў выніку пагадненьня з Аўгустам Моцным. На элекцыі 1733 году будучы прыхільнікам Расеі падтрымаў кандыдатуру Аўгуста Саса.

У 1695 годзе ажаніўся з Кацярынай (1680—1725), дачкой маршалка вялікага літоўскага Яна Караля Дольскага (1640—1695). Дзеці ад першага шлюбу:
* Ганна (1700—1732), жонка з 1721 году ваяводы троцкага Юзэфа Агінскага (каля 1693—1736);
* Кацярына (1701—1770), жонка з 1722 году лоўчага вялікага кароннага і ваяводы смаленскага Міхала Зьдзіслава Замойскага (каля 1679—1735).

У 1725 годзе другі раз ажаніўся з княгіняй Марыяй Магдаленай (1728), дачкой харунжага вялікага літоўскага і старосты пінскага князя Юзэфа Чартарыйскага (пам. 1750). У 1730 годзе ў трэці раз ажаніўся з княгіняй Тэкляй Ружай (1703—1747), дачкой канцлера літоўскага князя Караля Станіслава Радзівіла (1669—1719) і Ганны Кацярыны з князёў Сангушкаў (1676—1746).

Апошні мужчына-прадстаўнік старэйшай лініі Вішнявецкіх і ў родзе. Па ягонай сьмерці ўладаньні Вішнявецкіх перайшлі да Агінскіх і Замойскіх, потым да Плятэраў, Пшазьдзецкіх, Бжастоўскіх і Вяльгорскіх. Спачыў у кармэліцкім касьцёле ў Вішняўцы.

## Галерэя

Michał Servacy Višniaviecki. Міхал Сэрвацы Вішнявецкі (1730-49).jpg|Невядомы мастак, 1730—1740-я гг.
Michał Servacy Višniaviecki. Міхал Сэрвацы Вішнявецкі (1749-56).jpg|Невядомы мастак, 1749—1756 гг.
Michał Servacy Višniaviecki. Міхал Сэрвацы Вішнявецкі (1749-56) (2).jpg|Невядомы мастак, 1749—1756 гг.
Michał Servacy Višniaviecki. Міхал Сэрвацы Вішнявецкі (1750).jpg|Невядомы мастак, 1750 г.


Michał Servacy Višniaviecki. Міхал Сэрвацы Вішнявецкі (1750) (2).jpg|Невядомы мастак, 1750 г.
Michał Servacy Višniaviecki. Міхал Сэрвацы Вішнявецкі (XVIII).jpg|Невядомы мастак, XVIII ст.
Michał Servacy Višniaviecki. Міхал Сэрвацы Вішнявецкі (1750-75).jpg|Невядомы мастак, XVIII ст.
Michał Servacy Višniaviecki. Міхал Сэрвацы Вішнявецкі (XVIII) (2).jpg|Невядомы мастак, XVIII ст.


У картцы да артыкула падаецца партрэт 1750-х гадоў пэндзля невядомага мастака зь Нясьвіскай партрэтнай галерэі, які цяпер захоўваецца ў Нацыянальным мастацкім музэі Беларусі.

## Крыніцы

## Літаратура
* 
* 

Міхал Сэрвацы
Катэгорыя:Кашталяны віленскія
Катэгорыя:Ваяводы віленскія
Катэгорыя:Маршалкі Трыбуналу Вялікага Княства Літоўскага
Катэгорыя:Старосты ваўкавыскія
Катэгорыя:Гетманы польныя літоўскія